
                                        PARLAMENTUL  ROMÂNIEI

                                            CAMERA DEPUTAŢILOR

	     Comisia pentru politică economică,

                reformă şi privatizare

      Nr. 4c-1/318/2013
      
	                 Comisia pentru buget, 
                      finanţe şi bănci                 

              Nr. 4c-2/638
 


                                                                                                       Bucureşti, 11.03.2014                                                                                                                      
                                                                                                       Nr. PL-x  503/2013

          BIROULUI  PERMANENT  

                                                                         AL

         CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege pentru aprobarea Ordonanței de urgență a Guvernului nr. 97/2013 privind preluarea de către Autoritatea pentru Administrarea Activelor Statului a creanțelor bugetare administrate de Agenția Națională de Administrare Fiscală, prin organul fiscal competent, la Societatea Comercială „UCM” ─ S.A. Reșița, transmis Comisiei pentru politică economică, reformă şi privatizare şi Comisiei pentru buget, finanţe şi bănci, cu adresa nr. PL-x 503 din 18 noiembrie 2013, înregistrată sub nr. 4c-1/318, respectiv                 nr. 4c-2/638 din 18 noiembrie 2013, Camera Deputaţilor fiind Cameră decizională. 
     În raport cu obiectul şi conţinutul reglementării, iniţiativa legislativă face parte din categoria legilor ordinare.
                    PREŞEDINTE                                                    PREŞEDINTE   
    Mihai TUDOSE                                  Gheorghe-Eugen NICOLĂESCU

    RAPORT COMUN

asupra 

proiectului de Lege pentru aprobarea 
Ordonanței de urgență a Guvernului nr. 97/2013 privind preluarea de către Autoritatea pentru Administrarea Activelor Statului a creanțelor bugetare administrate de Agenția Națională de Administrare Fiscală, prin organul fiscal competent, la Societatea Comercială „UCM” ─ S.A. Reșița
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare şi Comisia pentru buget, finanţe şi bănci au fost sesizate, spre dezbatere în fond, în procedură de urgenţă, cu proiectul de Lege pentru aprobarea Ordonanței de urgență a Guvernului nr. 97/2013 privind preluarea de către Autoritatea pentru Administrarea Activelor Statului a creanțelor bugetare administrate de Agenția Națională de Administrare Fiscală, prin organul fiscal competent, la Societatea Comercială „UCM” ─ S.A. Reșița, transmis cu adresa nr. PL-x 503 din                   18 noiembrie 2013, înregistrată sub nr. 4c-1/318, respectiv nr. 4c-2/638 din 18 noiembrie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 11 noiembrie 2013.

Consiliul Legislativ, prin avizul nr. 1136 din 16 octombrie 2013, a avizat favorabil proiectul de ordonanţă de urgenţă, cu observaţii şi propuneri.

Comisia juridică, de disciplină şi imunităţi a avizat favorabil proiectul de lege, conform avizului nr. 4c-11/1341 din 12 decembrie 2013. 

Iniţiativa legislativă supusă dezbaterii  are ca obiect de reglementare aprobarea Ordonanței de urgență a Guvernului nr. 97/2013 privind preluarea de către Autoritatea pentru Administrarea Activelor Statului a creanțelor bugetare administrate de Agenția Națională de Administrare Fiscală, prin organul fiscal competent, la Societatea Comercială „UCM” ─ S.A. Reșița. În tabelul provizoriu al creanţelor, statul este reprezentat în principal prin Agenţia Naţională de Administrare Fiscală (A.N.A.F), care deţine o creanţă de 501 mil. lei şi prin Autoritatea pentru Administrarea Activelor Statului (A.A.A.S), care deţine o creanţă de 11,9 mil. lei.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat iniţiativa legislativă în şedinţe separate. Membrii Comisiei pentru politică economică, reformă şi privatizare au examinat proiectul de lege menţionat mai sus şi documentele care îl însoţesc pe parcursul mai multor ședințe, dezbaterile finalizându-se în şedinţa din  11 martie 2014. Membrii Comisiei pentru buget, finanţe şi bănci au examinat iniţiativa legislativă menţionată mai sus pe parcursul mai multor ședințe, dezbaterile finalizându-se în şedinţa din 25 februarie 2013.
Din totalul de 25 de membri ai Comisiei pentru politică economică, reformă şi privatizare au participat la dezbateri toţi deputaţii, iar din numărul total de 32 membri ai Comisiei pentru buget, finanţe şi bănci au participat la dezbateri toți deputaţii.

La lucrările celor două Comisii au participat pe parcursul şedinţelor, în calitate de invitaţi, din partea Ministerului Finanţelor Publice, domnul Dan Manolescu – secretar de stat şi domnul Mihai Brăgaru – şef serviciu, din partea Autorităţii pentru Administrarea Activelor Statului, domnul Stan Popa – preşedinte şi doamna Cristiana Gociu – director general, din partea Ministerului Economiei – Departamentul pentru Energie, domnul Maricel Popa – secretar de stat, iar din partea Agenţiei Naţionale de Administrare Fiscală, domnul Toma Costreie – director general.

În urma examinării proiectului de lege şi a opiniilor exprimate, membrii celor două Comisii au hotărât, cu majoritate de voturi, să supună plenului Camerei Deputaţilor, spre dezbatere şi adoptare,  proiectul de Lege pentru aprobarea Ordonanței de urgență a Guvernului nr. 97/2013 privind preluarea de către Autoritatea pentru Administrarea Activelor Statului a creanțelor bugetare administrate de Agenția Națională de Administrare Fiscală, prin organul fiscal competent, la Societatea Comercială „UCM” ─ S.A. Reșița, în forma prezentată de inițiator. 
În raport cu obiectul şi conţinutul său, iniţiativa legislativă face parte din categoria legilor ordinare. 

                          PREŞEDINTE                                                         PREŞEDINTE                                                                                                                                                            
Mihai TUDOSE                                          Gheorghe-Eugen NICOLĂESCU
                            SECRETAR                                                           SECRETAR                                 
    Cornel ITU                                                       Mihai-Aurel DONŢU

Radu Bogdan ŢÎMPĂU
                                                                                                        
                            Şef serviciu




Şef serviciu                                              
                     Graziella Segărceanu                



          Giorgiana Ene                                                       




       Consilier parlamentar





        Daniel Mărăcineanu                        

